న్యూఢిల్లీ: ఢిల్లీలో అధికార ఆప్ ప్రభుత్వంలో మంత్రి పదవి నుంచి ఉద్వాసనకు గురైన కపిల్ మిశ్రా, సోమవారం ఉదయం 11 గంటలకు ఏసీబీ కార్యాలయానికి వెళ్తున్నట్లు ప్రకటించారు. సీఎం కేజ్రీవాల్ అవినీతికి సంబంధించి ఇద్దరి పేర్లు బయటపెడతానని ఆయన తెలిపారు. ముఖ్యమంత్రి కేజ్రీవాల్కు మంత్రి సత్యేంద్ర జైన్ రూ.2 కోట్లు ఇస్తుండగా తాను చూశానని, ఆ రోజు రాత్రంతా తనకు నిద్రే పట్టలేదని కపిల్ మిశ్రా ఆరోపించారు. ఆయన వ్యాఖ్యలు పార్టీలో కలకలం రేపడంతో మంత్రి పదవి నుంచి తప్పించారు. దీన్ని ఖండించిన ఆప్ నేతలు, కమిల్ మిశ్రా ఆరోపణల్లో ఎలాంటి వాస్తవం లేదన్నారు.అయితే సోమవారం తాను ఏసీబీ కార్యాలయానికి వెళ్లి సీఎం కేజ్రీవాల్ అవినీతికి సంబంధించిన వివరాలు వెల్లడిస్తానని కపిల్ మిశ్రా అన్నారు. ఆశిష్ తల్వార్, వైభవ్ పటేల్ పేర్లను అధికారులకు అందజేస్తానని, వారే దీనిపై దర్యాప్తు చేసి వాస్తవాలను వెలుగులోకి తెస్తారని ఆయన తెలిపారు.
newdhilly: dhilleelo adhikara ap prabhutvamlo mantri padavi nunchi udvaasanaku guraina kapil mishra, somavaram udayam 11 gantalaku acb kaaryaalayaaniki veltunnatlu prakatinchaaru. cm kejrival avineetiki sambandhinchi iddari paerlu bayatapedataanani aayana telipaaru. mukhyamantri kejrivalku mantri satyendra jain roo.2 kotlu istundagaa taanu chusanani, aa roju raatrantaa tanaku nidre pattaledani kapil mishra aaropinchaaru. aayana vyaakhyalu paartiiloo kalakalam repadamtho mantri padavi nunchi tappinchaaru. deenni khandinchina ap nethalu, kamil mishra aaropanallo elanti vaastavam ledannaru.ayithe somavaram taanu acb kaaryaalayaaniki velli cm kejrival avineetiki sambandhinchina vivaraalu velladistaanani kapil mishra annaru. ashish talwar, vaibhav patel paerlanu adhikaarulaku andajestaanani, vaare deenipai daryaaptu chesi vaastavaalanu veluguloki testaarani aayana telipaaru.